TAKUNI รายได้ลด-ค่าใช้จ่ายพุ่ง ฉุดผลงานไตรมาส 1/62 พลิกขาดทุน
TAKUNI รายได้ลด-ค่าใช้จ่ายพุ่ง ฉุดผลงานไตรมาส 1/62 พลิกขาดทุน มาที่ 17.47 ลบ. จากปีก่อนกำไร 2.98 ลบ.
15 พ.ค. 2562

บริษัท ทาคูนิ กรุ๊ป จำกัด (มหาชน) หรือ TAKUNI รายงานผลการดำเนินงานงวดไตรมาส 1/62 (รวมบริษัทย่อย) สิ้นสุดวันที่ 31 มี.ค. 62 มีกำไรสุทธิดังนี้

โดยผลการดำเนินงานในไตรมาสดังกล่าว พลิกขาดทุน เนื่องจากรายได้จากธุรกิจจำหน่ายอุปกรณ์ติดตั้งระบบแก๊ส ลดลง จำนวน 0.31 ล้านบาท คิดเป็น 45.59% จากปีก่อน เนื่องจากผู้บริโภคไม่มีแรงจูงใจในการใช้ LPG ในภาคขนส่ง การจ าหน่ายอุปกรณ์ติดตั้งระบบแก๊สในระหว่างปีจึงลดลง
ขณะที่ ค่าใช้จ่ายในการบริหาร เพิ่มขึ้น จำนวน 25.43 ล้านบาท คิดเป็น 65.59% จากปีก่อน เกิดจากการบันทึกขาดทุนจากการด้อยค่าของสินทรัพย์ของธุรกิจขายแก๊ส จำนวน 22.48 ล้านบาท เนื่องจากปริมาณการขายแก๊สให้แก่กลุ่มลูกค้าสถานีบริการ ซึ่งเป็นลูกค้าหลัก มีแนวโน้มลดลงอย่างต่อเนื่อง บริษัทมีความเสี่ยงที่มูลค่าตามบัญชีของคลังแก๊สและสินทรัพย์ที่เกี่ยวข้องจะมีมูลค่าสูงกว่ามูลค่าที่คาดว่าจะได้รับคืนจากการประมาณผลการดำเนินงานของส่วนงานธุรกิจจำหน่ายแก๊สปิ โตรเลียมทั้งหมดจากข้อมูลที่มีอยู่ ณ ปัจจุบัน พบว่ามูลค่าที่คาดว่าจะได้รับคืนต่ำกว่ามูลค่าตามบัญชี